**Informatīvais ziņojums**

**„Par valsts budžeta finansējuma normatīviem augstākās izglītības iestādēs un priekšlikumiem par nepieciešamību nodrošināt vienādu koeficientu piemērošanu augstākās izglītības iestādēm”**

Rīga

 2013

Izglītības un zinātnes ministrija (turpmāk – IZM), izpildot Ministru kabineta 2013.gada 5.marta sēdē uzdoto (prot. Nr.13 44.§ 36.punkts), ir sagatavojusi informatīvo ziņojumu „Par valsts budžeta finansējuma normatīviem augstākās izglītības iestādēs un priekšlikumiem par nepieciešamību nodrošināt vienādu koeficientu piemērošanu augstākās izglītības iestādēm” (turpmāk – Informatīvais ziņojums). Informatīvais ziņojums sagatavots sadarbībā ar Kultūras ministriju, Veselības ministriju un Zemkopības ministriju un Finanšu ministriju.

**1.** **Valsts budžeta finansējuma normatīvi augstākās izglītības iestādēm**

Augstākās izglītības iestādes Latvijā tiek finansētas saskaņā ar Ministru kabineta 2006.gada 12.decembra noteikumiem Nr.994 „Kārtība kādā augstskolas un koledžas tiek finansētas no valsts budžeta līdzekļiem” (turpmāk – MK noteikumi Nr.994). Aprēķins balstās uz normatīvā finansējuma principu.

Normatīvā studiju finansējuma aprēķina pamatā ir studiju vietas bāzes izmaksas, katrai augstākās izglītības iestādei noteiktais studiju vietu skaits un studiju izmaksu koeficienti, kas noteikti pa izglītības tematiskajām jomām MK noteikumu Nr.994 1.pielikumā. Izglītības tematisko jomu studiju izmaksu koeficienti ir rādītāji, kas nosaka studiju vietas izmaksu apmēru attiecīgajā izglītības tematiskajā jomā attiecībā pret studiju vietas bāzes izmaksām. Studiju izmaksu koeficientu optimālās vērtības svārstās no 1,1 lētākajā tieslietu jomā līdz 5,1 zobārstniecībā un 6,0 militārajā aizsardzībā.

Studiju finansējuma apmēru, ko augstskolai vai koledžai piešķir no valsts budžeta līdzekļiem bakalaura, profesionālo, maģistra un doktora studiju programmu īstenošanai, aprēķina, izmantojot šādu formulu:

FS = Tb x [Σ(ki x ni) + 1,5 x Σ(ki x mi)] + Sb x Σ(ni + mi) +

+ Tb x 3 x Σ(ki × di) + Sd x Σdi,

kur

Fs - studiju finansējuma apmērs;

Tb - studiju vietas bāzes izmaksas;

ki - attiecīgās izglītības tematiskās jomas studiju izmaksu koeficients;

ni - augstskolai vai koledžai noteiktais studiju vietu skaits bakalaura un profesionālajās studiju programmās attiecīgajā izglītības tematiskajā jomā;

mi - studiju vietu skaits attiecīgās izglītības tematiskās jomas maģistra studiju programmās;

di – augstskolai vai koledžai noteiktais studiju vietu skaits doktora studiju programmās attiecīgajā izglītības tematiskajā jomā;

Sb - studiju vietas sociālā nodrošinājuma izmaksas bakalaura, profesionālajās un maģistra studiju programmās;

Sd - studiju vietas sociālā nodrošinājuma izmaksas doktora studiju programmās.

**Studiju vietas bāzes izmaksas** saskaņā ar MK noteikumu Nr.994 16.punktu katru gadu aprēķina IZM un saskaņo ar Finanšu ministriju un ministrijām, kuru padotībā ir augstskolas un koledžas. Saskaņotās studiju vietas bāzes izmaksas jau kopš 2010.gada nav mainījušās un to apmērs ir 937,09 lati. 2009.gada sākumā studiju vietas bāzes izmaksu apmērs bija 1404,31 lats, bet tā paša gada beigās – jau 937,09 lati. Tas tika ievērojami samazināts krīzes laikā, veicot konsolidācijas pasākumus (1.tabula).

*1.tabula*

**Studiju vietas bāzes izmaksas 2007. – 2013.gadā, latos**

|  |  |  |  |  |
| --- | --- | --- | --- | --- |
| Gads | 2007. | 2008. | 2009. | 2010. – 2013. |
| No attiecīgā gada 1.janvāra | 1057,33 | 1267,2 | 1404,31 | 937,09 |
| No attiecīgā gada 1.septembra | 1267,2 | 1401,57 | 937,09 | 937,09 |

 **No valsts budžeta finansējamo studiju vietu skaitu** augstskolās saskaņā ar Augstskolu likuma 51.pantu nosaka izglītības un zinātnes ministrs pēc Augstākās izglītības padomes priekšlikuma. 2.tabulā parādītas valsts budžeta finansējamo studiju vietu skaita izmaiņas ministriju padotībā esošajās augstākās izglītības iestādēs kopš 2008.gada.

*2.tabula*

**Valsts budžeta finansēto studiju vietu skaita izmaiņas ministriju padotībā esošajās augstākās izglītības iestādēs 2008. - 2013.gadā**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N.p.k. | Ministrija | 2008. | 2009. | 2010.\* | 2011.\*\* | 2012. | 2013. | Izmaiņas pret 2008. gadu (8.aile – 3.aile) |
| *1* | *2* | *3* | *4* | *5* | *6* | *7* | *8* | *9* |
| 1. | Izglītības un zinātnes ministrija, tajā skaitā |
|   | augstskolas  | 19840 | 19717 | 19189 | 19322 | 19305 | 19166 | -674 |
|   | koledžas | 3193 | 3431 | 2991 | 2832 | 2832 | 2823 | -370 |
| 2. | Kultūras ministrija\*\*\* | 1379 | 1397 | 1474 | 1487 | 1532 | 1585 | 206 |
| 3. | Veselības ministrija | 2176 | 2190 | 2838 | 3236 | 3261 | 3124 | 948 |
| 4. | Zemkopības ministrija | 3040 | 3040 | 2737 | 2737 | 2736 | 2740 | -300 |
|   | **Kopā** | **29628** | **30085** | **28954** | **29640** | **29666** | **29438** | **-190** |
| *\* - Saskaņā ar Ministru kabineta 2009.gada 25.augusta rīkojumu Nr.578 "Par Sarkanā Krusta medicīnas koledžas reorganizāciju" IZM padotībā esošā Sarkanā Krusta medicīnas koledža tika nodota Veselības ministrijas padotībā esošajai Rīgas Stradiņa universitātei no 2010.gada 2.janvāra, attiecīgi pārdalot valsts finansēto studiju vietu skaitu un valsts budžeta finansējumu*  |
| *\*\* - Saskaņā ar Ministru kabineta 2010.gada 14.maija rīkojumu Nr.265 "Par Liepājas medicīnas koledžas pievienošanu Rīgas Stradiņa universitātei” IZM padotībā esošā Liepājas medicīnas koledža tika pievienota Veselības ministrijas padotībā esošajai Rīgas Stradiņa universitātei no 2010.gada 1.septembra, attiecīgi pārdalot valsts finansēto studiju vietu skaitu un valsts budžeta finansējumu. Tabulā pārdale iekļauta ar 2011.gadu* *\*\*\* - Saskaņā ar Ministru kabineta 2011.gada 26.septembra rīkojumu Nr.476 „Par Latvijas Kultūras koledžas reorganizāciju” reorganizēta Kultūras ministrijas padotībā esošā valsts izglītības iestāde - Latvijas Kultūras koledža, kas nodota atvasinātai publiskai personai - Latvijas Kultūras akadēmijai. Koledža turpina pastāvēt kā Latvijas Kultūras akadēmijas aģentūra "Latvijas Kultūras akadēmijas Latvijas Kultūras koledža. Lai nodrošinātu datu salīdzināmību, dati par koledžas budžeta finansēto studiju vietu skaitu tabulā iekļauti kopējā studentu skaitā visos periodos.*  |

**Studiju izmaksu koeficientiem** MK noteikumos Nr.994 ir noteikta optimālā vērtība, kas raksturo studiju vietas izmaksu apmēru attiecīgajā izglītības tematiskajā jomā attiecībā pret studiju vietas bāzes izmaksām, un minimālā vērtība. Minimālie studiju izmaksu koeficienti tika ieviesti 2002.gadā, kad mainījās augstākās izglītības finansēšanas sistēma, pārejot uz normatīvo finansēšanas principu. Minimālie studiju izmaksu koeficienti tika aprēķināti, balstoties uz finansiālo situāciju (resursu izmaksām, cenu līmeņa) 2001.gadā un neatspoguļoja patieso izmaksu atšķirību starp studiju jomām. Turklāt vislielākā atšķirība starp studiju izmaksu koeficientu optimālajām vērtībām un minimālajām vērtībām - vairāk kā 40% - izveidojās dabaszinātņu, matemātikas un informācijas tehnoloģiju, kā arī inženierzinātņu, ražošanas un būvniecības izglītības tematisko grupu studiju izmaksu koeficientiem (skat. informatīvā ziņojuma 1.pielikumu). Tās ir valstij prioritāri svarīgas jomas, kurās Ekonomikas ministrija prognozē augstākās kvalifikācijas speciālistu iztrūkumu gan vidējā termiņā, gan ilgtermiņā[[1]](#footnote-1). Valsts budžeta finansēto studiju vietu skaits 2013.gadā dabaszinātņu, matemātikas un informācijas tehnoloģiju, kā arī inženierzinātņu, ražošanas un būvniecības izglītības tematiskajās grupās ir 12 186 jeb 41,4% no valsts budžeta finansēto studiju vietu kopskaita, kas ir noteiktas IZM padotībā esošajā Rīgas Tehniskajā universitātē, IZM padotībā esošajās koledžās – Rīgas Tehniskā koledžā, Rīgas Celtniecības koledžā, Rīgas Uzņēmējdarbības koledžā, Olaines Mehānikas un tehnoloģijas koledžā, Liepājas Jūrniecības koledžā, Jēkabpils Agrobiznesa koledžā un Malnavas koledžā, kā arī Zemkopības ministrijas padotībā esošajā Latvijas Lauksaimniecības universitātē un Veselības ministrijas padotībā esošajā Rīgas Stradiņa universitātē.

Uzsākot pāreju uz normatīvo formulas finansējuma principu 2002.gadā, MK noteikumos noteica, ka tuvāko 10 gadu laikā pakāpeniski tiks sasniegti optimālie studiju izmaksu koeficienti, katru gadu palielinot koeficienta vērtību par 1/10 daļu no starpības starp optimālajiem un minimālajiem koeficientiem. Tātad 2012.gadā jau bija jāsasniedz studiju izmaksu koeficientu optimālās vērtības visās izglītības tematiskajās grupās.

Ņemot vērā budžeta finansējuma samazinājumu augstākajai izglītībai krīzes laikā (3.tabula), šis lēmums nav izpildīts un ir notikusi atgriešanās no optimālajiem uz tikai daļēji nodrošinātiem minimālajiem koeficientiem (4.tabula 6.aile).

*3.tabula*

**Valsts budžeta dotācija no vispārējiem ieņēmumiem ministriju padotībā esošajām augstskolām un koledžām 2008.gadā un 2013.gadā, latos**

|  |  |  |  |  |  |
| --- | --- | --- | --- | --- | --- |
| N.p. k. | Ministrija | 2008.gadā  |  2013.gadā | Samazinājums | Samazinājums, % |
| *1* | *2* | *3* | *4* | *5* | *6* |
| 1. | Izglītības un zinātnes ministrija, *tajā skaitā:* |   |   |
|   | 1.1. augstskolas | 61 983 331 | 30 224 955 | -31 758 376 | -51% |
|   | 1.2. koledžas | 9 439 282 | 4 357 639 | -5 081 643 | -54% |
| 2. | Kultūras ministrija | 7 691 149 | 4 681 725 | -3 009 424 | -39% |
| 3. | Veselības ministrija | 13 526 117 | 10 850 827 | -2 675 290 | -20% |
| 4. | Zemkopības ministrija | 11 503 277 | 5 282 039 | -6 221 238 | -54% |
|   | **KOPĀ** | 104 143 156 | 55 397 185 | -48 745 971 | -47% |

*4.tabula*

**Kopsavilkums**

**par studiju izmaksu koeficientu nodrošinājuma līmeni ministriju padotībā esošajās valsts budžeta finansētajās augstskolās un koledžās 2013.gadā saskaņā ar MK noteikumiem Nr.994**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N.p.k. | Ministrija |  **Esošā** valsts budžeta dotācija no vispārējiem ieņēmumiem 2013.gadā, latos | Valsts budžeta dotācija, pielietojot **minimālos** studiju izmaksu koeficientus, latos  | Pietrūkst līdz minimālajiem, latos (3.aile – 4.aile) | Nodrošinājuma līmenis 2013.gadā salīdzinājumā ar **minimālo, %**  | Valsts budžeta dotācija, pielietojot **optimālos** studiju izmaksu koeficientus, latos  | Pietrūkst līdz optimālajiem, latos (3.aile – 7.aile) | Nodrošinājuma līmenis 2013.gadā salīdzinājumā ar **optimālo %**  |
| *1* | *2* | *3* | *4* | *5* | *6* | *7* | *8* | *9* |
| 1. | **Izglītības un zinātnes ministrija**, *tajā skaitā:* |   |   |   |  |   |
|   |  augstskolas | 30 224 955 | 36 631 850 | -6 406 895 | **83%** | 55 425 483 | -25 200 528 | **55%** |
|   |  koledžas | 4 357 639 | 6 964 496 | -2 606 857 | **63%** | 8 819 372 | -4 461 733 | **49%** |
| 2. | **Kultūras ministrija** | 4 681 725 | 5 898 606 | -1 216 881 | **79%** | 6 753 138 | -2 071 413 | **69%** |
| 3. | **Veselības ministrija** | 10 850 827 | 11 743 636 | -892 809 | **92%** | 13 582 625 | -2 731 798 | **80%** |
| 4. | **Zemkopības ministrija** | 5 282 039 | 6 208 970 | -926 931 | **85%** | 8 901 373 | -3 619 334 | **59%** |
|  | **KOPĀ** | 55 397 185 | 67 447 558 | -12 050 373 |   | 93 481 991 | -38 084 806 |   |

4.tabulā apkopotā informācija par studiju izmaksu koeficientu nodrošinājuma līmeni ministriju padotībā esošajās valsts budžeta finansētajās augstskolās un koledžās 2013.gadā saskaņā ar MK noteikumiem Nr.994 liecina, ka Veselības ministrijas padotībā esošajai Rīgas Stradiņa universitātei studiju izmaksu koeficienti tiek nodrošināti 92% apmērā no MK noteikumu Nr.994 1.pielikumā noteiktajām minimālajām vērtībām, Zemkopības ministrijas padotībā esošajai Latvijas Lauksaimniecības universitātei – 85% apmērā, IZM augstskolām – 83% apmērā, IZM koledžām – 63% apmērā un Kultūras ministrijas padotībā esošajām augstskolām – 79% apmērā.

Salīdzinot studiju izmaksu koeficientu nodrošinājuma līmeni 2013.gadā ar MK noteikumu Nr.994 1.pielikumā noteiktajām optimālajām vērtībām, redzams, ka nodrošinājums ir ievērojami zemāks (4.tabulas 9.aile, 1.attēls). Tā Veselības ministrijas padotībā esošajai Rīgas Stradiņa universitātei tas ir 80%, Zemkopības ministrijas padotībā esošajai Latvijas Lauksaimniecības universitātei – 59%, IZM augstskolām – 55%, IZM koledžām – 49% un Kultūras ministrijas padotībā esošajām augstskolām – 69% apmērā no noteiktajām studiju izmaksu koeficientu optimālajām vērtībām.

*1.attēls*

***Secinājumi:***

* 1. Visas ministrijas, kuru padotībā ir augstākās izglītības iestādes, 2013.gadā valsts noteiktajam studiju vietu skaitam nenodrošina pilnā apmērā studiju izmaksu koeficientu minimālo vērtību piemērošanu valsts budžeta dotācijas aprēķinā.
	2. Visaugstākais nodrošinājuma līmenis 2013.gadā, salīdzinājumā ar minimālajām studiju izmaksu koeficientu vērtībām, ir Veselības ministrijai – 92% apmērā, viszemākais – IZM koledžām – 63% apmērā.
	3. Visaugstākais nodrošinājuma līmenis 2013.gadā, salīdzinājumā ar optimālajām studiju izmaksu koeficientu vērtībām, ir Veselības ministrijai – 80% apmērā, viszemākais – IZM koledžām – 49% apmērā.
	4. Lielākā starpība starp studiju izmaksu koeficientu minimālajām vērtībām un optimālajām vērtībām – vairāk kā 40% – ir *Dabaszinātņu, matemātikas un informācijas tehnoloģiju*, kā arī *Inženierzinātņu, ražošanas un būvniecības* izglītības tematisko grupu studiju izmaksu koeficientiem, līdz ar to tiek pasliktināta šo jomu studiju kvalitāte.

**2. Priekšlikumi par nepieciešamību nodrošināt vienādu koeficientu piemērošanu augstākās izglītības iestādēm**

Lai nodrošinātuvienādu koeficientu piemērošanuvisām augstākās izglītības iestādēm, kas saņem valsts budžeta finansējumu saskaņā ar MK noteikumiem Nr.994, IZM sadarbībā ar Kultūras ministriju, Veselības ministriju un Zemkopības ministriju ir sagatavojusi priekšlikumus pakāpeniskai valsts budžeta bāzes paaugstināšanai 2014.-2016.gadā, iekļaujot tajā nepieciešamo papildu finansējumu vienādu studiju izmaksu koeficientu nodrošināšanai.

Finansējuma pieprasījums pamatojams arī ar Augstskolu likuma 78.panta septītajā daļā noteikto, ka Ministru kabinets, iesniedzot Saeimai gadskārtējo valsts budžeta projektu, tajā paredz ikgadēju finansējuma pieaugumu studijām valsts dibinātās augstskolās ne mazāku par 0,25 procentiem no iekšzemes kopprodukta, līdz valsts piešķirtais finansējums studijām valsts dibinātās augstskolās sasniedz vismaz divus procentus no iekšzemes kopprodukta. Minētā Augstskolu likuma norma stājas spēkā š.g. 1.jūnijā. Studiju izmaksu koeficientu paaugstināšana un vienāda to piemērošana augstākās izglītības iestādēm ir daļa no ikgadējā papildu finansējuma pieprasījuma.

IZM ir izvērtējusi atšķirīgo studiju izmaksu koeficientu nodrošinājumu ministriju padotībā esošajām augstākās izglītības iestādēm 2013.gadā. Izvērtējums parāda, ka neviena no ministrijām nav nodrošinājusi studiju izmaksu koeficientu minimālo vērtību piemērošanu dotācijas aprēķinā savā padotībā esošajām augstākās izglītības iestādēm, turklāt nodrošinājuma līmenis katrai ministrijai ir atšķirīgs. IZM piedāvā vairākus soļus, kā pakāpeniski nodrošināt vienādu koeficientu piemērošanu augstākās izglītības iestādēm.

Papildus, ņemot vērā, ka vislielākā starpība starp studiju izmaksu koeficientu optimālajām vērtībām un minimālajām vērtībām - vairāk kā 40% - ir valstij prioritārām *Dabaszinātņu, matemātikas un informācijas tehnoloģiju*, kā arī *Inženierzinātņu, ražošanas un būvniecības* izglītības tematiskajām jomām, IZM piedāvā šo jomu studiju izmaksu koeficientu vērtības palielināt straujāk, nekā pārējām jomām. Tādējādi tiktu panākts straujāks finansējuma pieaugums valstij prioritāro nozaru studiju vietām, tajā skaitā koledžām, kas piedāvā augstākās profesionālās kvalifikācijas iegūšanas iespējas īsākā laikā, ātrāk nodrošinot darba tirgus prasībām nepieciešamo prioritāro jomu speciālistu sagatavošanu.

Priekšlikumi sagatavoti trīs gadu budžeta plānošanas periodam iekļaušanai likumprojektā „Par vidēja termiņa budžeta bāzes ietvaru 2014.gadā, 2015.gadā un 2016.gadā” un likumprojektā „Par valsts budžetu 2014.gadam”.

IZM ierosina pakāpenisku valsts budžeta bāzes paaugstināšanu 2014.-2016.gadā ministrijām, kuru padotībā ir augstākās izglītības iestādes, paaugstinot studiju izmaksu koeficientus līdz vienādam nodrošinājuma līmenim. Nepieciešamā valsts budžeta dotācija aprēķināta saskaņā ar MK noteikumiem Nr.994, pielietojot 2013.gadam saskaņotās studiju vietas bāzes izmaksas 937,09 latu apmērā. Katram gadam piemērotās studiju izmaksu koeficientu vērtības iekļautas informatīvā ziņojuma 1.pielikumā.

**Priekšlikumi par nepieciešamību nodrošināt vienādu koeficientu piemērošanu augstākās izglītības iestādēm 2014. – 2016.gadā.**

1. **2014.gadā** visām jomām piemēro studiju izmaksu koeficientus **92%** apmērā no to minimālajām vērtībām, paaugstinot tos līdz pašreiz augstākajam sasniegtajam līmenim Veselības ministrijas padotībā esošajā Rīgas Stradiņa universitātē, vienlaikus Dabaszinātņu, matemātikas un informācijas tehnoloģiju, kā arī Inženierzinātņu, ražošanas un būvniecības jomām piemēro **minimālos** studiju izmaksu koeficientus. 2014.gadam piemērotie koeficienti - informatīvā ziņojuma 1.pielikuma 6.ailē. Aprēķina kopsavilkums par valsts budžeta bāzes izdevumiem 2014.gadā atspoguļots 5.tabulā un 2.attēlā.

Valsts budžeta bāzes izdevumi augstākajā izglītībā 2014.gadā ir šādi:

* 1. IZM augstskolām **35 899 336 lati**;
	2. IZM koledžām **6 561 802 lati**;
	3. Kultūras ministrijai **5 448 164 lati**;
	4. Veselības ministrijai **10 872 889 lati**;
	5. Zemkopības ministrijai **5 990 618 lati**.

*5.tabula*

**Aprēķina kopsavilkums par valsts budžeta bāzes izdevumiem augstākajā izglītībā 2014.gadā, latos**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Ministrija |  **Esošā** valsts budžeta dotācija no vispārējiem ieņēmumiem 2013.gadā | Valsts budžeta dotācija, pielietojot optimālos studiju izmaksu koeficientus | Budžeta **bāze 2014.gadā** | Pieaugums pret esošo (5.aile-3.aile) | Nodrošinājuma līmenis 2014.gadā pret **optimālo,** %  |
| *1* | *2* | *3* | *4* | *5* | *6* | *7* |
| 1. | **Izglītības un zinātnes ministrija**, *tajā skaitā:* |
|   | augstskolas | 30 224 955 | 55 425 483 | **35 899 336** | 5 674 381 | 65% |
|   | koledžas | 4 357 639 | 8 819 372 | **6 561 802** | 2 204 163 | 74% |
| 2. | **Kultūras ministrija** | 4 681 725 | 6 753 138 | **5 448 164** | 766 439 | 81% |
| 3. | **Veselības ministrija** | 10 850 827 | 13 582 625 | **10 872 889** | 22 062 | 80% |
| 4. | **Zemkopības ministrija** | 5 282 039 | 8 901 373 | **5 990 618** | 708 579 | 67% |
|   | **KOPĀ** | 55 397 185 | 93 481 991 | 64 772 809 | 9 375 624 |  |

|  |  |
| --- | --- |
|  | *2.attēls* |

1. **2015.gadā** visām jomām piemēro **minimālos** studiju izmaksu koeficientus, vienlaikus Dabaszinātņu, matemātikas un informācijas tehnoloģiju un Inženierzinātņu, ražošanas un būvniecības jomu koeficientiem piemēro pieauguma soli virs minimālajiem koeficientiem **10%** apmērāno starpības starp optimālajiem un minimālajiem koeficientiem. 2015.gadam piemērotās vērtības - informatīvā ziņojuma 1.pielikuma 7.ailē.

Valsts budžeta bāzes izdevumi augstākajā izglītībā 2015.gadā ir šādi:

* 1. IZM augstskolām **38 310 143 lati**;
	2. IZM koledžām **7 063 265 lati**;
	3. Kultūras ministrijai **5 984 133 lati**;
	4. Veselības ministrijai **11 769 353 lati**;
	5. Zemkopības ministrijai **6 361 713 lati**.

*6.tabula*

**Aprēķina kopsavilkums par valsts budžeta bāzes izdevumiem augstākajā izglītībā 2015.gadā, latos**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Ministrija |  **Esošā** valsts budžeta dotācija no vispārējiem ieņēmumiem 2013.gadā | Valsts budžeta dotācija, pielietojot optimālos studiju izmaksu koeficientus | Budžeta **bāze 2015.gadā** | Pieaugums pret esošo 2013.gadā (5.aile-3.aile) | Nodrošinājuma līmenis 2015.gadā pret **optimālo** %  |
| *1* | *2* | *3* | *4* | *5* | *6* | *7* |
| 1. | **Izglītības un zinātnes ministrija**, *tajā skaitā:* |
|   | augstskolas | 30 224 955 | 55 425 483 | **38 310 143** | 8 085 188 | 69% |
|   | koledžas | 4 357 639 | 8 819 372 | **7 063 265** | 2 705 626 | 80% |
| 2. | **Kultūras ministrija** | 4 681 725 | 6 753 138 | **5 984 133** | 1 302 408 | 89% |
| 3. | **Veselības ministrija** | 10 850 827 | 13 582 625 | **11 769 353** | 918 526 | 87% |
| 4. | **Zemkopības ministrija** | 5 282 039 | 8 901 373 | **6 361 713** | 1 079 674 | 71% |
|   | **KOPĀ** | 55 397 185 | 93 481 991 | 69 488 607 | 14 091 422 |  |

|  |  |
| --- | --- |
|  | *3.attēls* |

1. **2016.gadā** visu jomu koeficientiem piemēro pieauguma soli virs minimālajiem koeficientiem **10%** apmērāno starpības starp optimālajiem un minimālajiem koeficientiem, vienlaikus Dabaszinātņu, matemātikas un informācijas tehnoloģiju un Inženierzinātņu, ražošanas un būvniecības jomām piemēro pieauguma soli virs minimālajiem koeficientiem **20%** apmērāno starpības starp optimālajiem un minimālajiem koeficientiem. 2016.gadam piemērotie koeficienti - informatīvā ziņojuma 1.pielikuma 8.ailē.

Valsts budžeta bāzes izdevumi 2016.gadā augstākajā izglītībā ir šādi:

* 1. IZM augstskolām **40 141 283** **lati**;
	2. IZM koledžām **7 247 291 lati**;
	3. Kultūras ministrijai  **6 069 586 lati**;
	4. Veselības ministrijai  **11 945 530 lati**;
	5. Zemkopības ministrijai **6 630 951 lati**.

Visi priekšlikumi iekļaušanai likumprojektā „Par vidēja termiņa budžeta bāzes ietvaru 2014.gadā, 2015.gadā un 2016.gadā” un likumprojektā „Par valsts budžetu 2014.gadam” par studiju izmaksu koeficientu nodrošinājuma līmeņa palielinājumu apkopoti 5.1., 5.2. un 5.3.tabulās.

*7.tabula*

**Aprēķina kopsavilkums par valsts budžeta bāzes izdevumiem augstākajā izglītībā 2016.gadā, latos**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Ministrija |  **Esošā** valsts budžeta dotācija no vispārējiem ieņēmumiem 2013.gadā | Valsts budžeta dotācija, pielietojot optimālos studiju izmaksu koeficientus | Budžeta **bāze 2016.gadā** | Pieaugums pret esošo 2013.gadā (5.aile-3.aile) | Nodrošinājuma līmenis 2016.gadā pret **optimālo** %  |
| *1* | *2* | *3* | *4* | *5* | *6* | *7* |
| 1. | **Izglītības un zinātnes ministrija**, *tajā skaitā:* |
|   | augstskolas | 30 224 955 | 55 425 483 | **40 141 283** | 9 916 328 | 72% |
|   | koledžas | 4 357 639 | 8 819 372 | **7 247 291** | 2 889 652 | 82% |
| 2. | **Kultūras ministrija** | 4 681 725 | 6 753 138 | **6 069 586** | 1 387 861 | 90% |
| 3. | **Veselības ministrija** | 10 850 827 | 13 582 625 | **11 945 530** | 1 094 703 | 88% |
| 4. | **Zemkopības ministrija** | 5 282 039 | 8 901 373 | **6 630 951** | 1 348 912 | 74% |
|   | **KOPĀ** | 55 397 185 | 93 481 991 | 72 034 641 | 16 637 456 |  |

|  |  |
| --- | --- |
|  | *4.attēls* |

Piedāvātie priekšlikumi par nepieciešamību nodrošināt vienādu koeficientu piemērošanu visām augstākās izglītības iestādēm ļauj:

* pakāpeniski izlīdzināt vēsturiski izveidojušās ievērojamās studiju izmaksu nodrošinājuma atšķirības starp dažādu ministriju padotībā esošajām augstākās izglītības iestādēm;
* vienmērīgi palielināt studiju izmaksu koeficientu vērtības, samazinot starpību starp to optimālajām un minimālajām vērtībām;
* nodrošināt straujāku studiju izmaksu koeficientu pieaugumu *Dabaszinātņu, matemātikas un informācijas tehnoloģiju* un *Inženierzinātņu, ražošanas un būvniecības* jomām, tādējādi nodrošinot studiju kvalitātes pieaugumu jomās, kas sagatavo valstij prioritāri nepieciešamos speciālistus, kuru iztrūkumu gan vidējā, gan ilgtermiņā prognozē Ekonomikas ministrija.

Aprēķinu kopsavilkums par valsts budžeta bāzes izdevumiem augstākajā izglītībā 2014. - 2016.gadā, ņemot vērā priekšlikumus par nepieciešamību nodrošināt vienādu koeficientu piemērošanu augstākās izglītības iestādēm 2014. – 2016.gadā, iekļauts 8.tabulā. 8.tabulas 5.aile parāda 2014.gadā nepieciešamā papildu finansējuma apmēru, 7.aile – 2015.gadā nepieciešamā papildu finansējuma apmēru un 9.aile – 2016.gadā nepieciešamā papildu finansējuma apmēru ministrijām, kuru padotībā ir augstākās izglītības iestādes, salīdzinājumā ar esošo finansējumu 2013.gadā.

*8.tabula*

**Aprēķinu kopsavilkums par valsts budžeta bāzes izdevumiem augstākajā izglītībā 2014. - 2016.gadā, latos**

|  |  |  |  |
| --- | --- | --- | --- |
| N.p.k. | Ministrija |  **Esošā** valsts budžeta dotācija no vispārējiem ieņēmumiem 2013.gadā, latos | **Budžeta bāze 2014. - 2016.gadā, latos** |
| **2014.** | **2015.** | **2016.** |
| Budžeta **bāze 2014.gadā** | Pieaugums pret esošo 2013.gadā (4.aile-3.aile) | Budžeta **bāze 2015.gadā** | Pieaugums pret esošo 2013.gadā (6.aile-3.aile) | Budžeta **bāze 2016.gadā** | Pieaugums pret esošo 2013.gadā (8.aile-3.aile) |
| *1* | *2* | *3* | *4* | *5* | *6* | *7* | *8* | *9* |
|  1. | **Izglītības un zinātnes ministrija**, *tajā skaitā:* |
|   | augstskolas | 30 224 955 | 35 899 336 | **5 674 381** | 38 310 143 | **8 085 188** | 40 141 283 | **9 916 328** |
|   | koledžas | 4 357 639 | 6 561 802 | **2 204 163** | 7 063 265 | **2 705 626** | 7 247 291 | **2 889 652** |
|  2. | **Kultūras ministrija** | 4 681 725 | 5 448 164 | **766 439** | 5 898 606 | **1 216 881** | 6 461 824 | **1 780 099** |
|  3. | **Veselības ministrija** | 10 850 827 | 10 872 889 | **22 062** | 11 769 353 | **918 526** | 11 945 530 | **1 094 703** |
|  4. | **Zemkopības ministrija** | 5 282 039 | 5 990 618 | **708 579** | 6 361 713 | **1 079 674** | 6 630 951 | **1 348 912** |
|   | **KOPĀ** | 55 397 185 | 64 772 809 | **9 375 624** | 69 403 080 | **14 005 895** | 72 426 879 | **17 029 694** |

**Priekšlikumi turpmākai rīcībai pēc 2016.gada.**

 Lai nodrošinātu vienādu koeficientu piemērošanu visām augstākās izglītības iestādēm pēc 2016.gada un ņemot vērā Augstskolu likuma 78.panta septītajā daļā noteikto, IZM sadarbībā ar ministrijām, kuru padotībā ir augstākās izglītības iestādes, sagatavo priekšlikumus par nepieciešamā papildu finansējuma iekļaušanu valsts pamatbudžeta bāzē likumprojektā „Par vidēja termiņa budžeta bāzes ietvaru” katriem nākamajiem trīs gadiem un likumprojektā „Par valsts budžetu” katram nākamajam gadam un iesniedz tos Finanšu ministrijā.

Ekonomikas ministrs,

izglītības un zinātnes ministra

pienākumu izpildītājs D.Pavļuts

Vizē: Valsts sekretārs S.Liepiņa

18.03.2013 17:56

M.Mekša, 67047886

marina.meksa@izm.gov.lv

1. Ekonomikas ministrijas Informatīvais ziņojums par darba tirgus vidēja un ilgtermiņa prognozēm, 2012 *(*[*http://www.em.gov.lv/images/modules/items/tsdep/darba\_tirgus/EMZino\_260612\_full.pdf*](http://www.em.gov.lv/images/modules/items/tsdep/darba_tirgus/EMZino_260612_full.pdf)*)* [↑](#footnote-ref-1)